Съобщение за инвестиционно предложение за ползване на вода от р. Царацар за напояване на земеделски култури в землището на с. Иван Шишманово, общ. Завет 
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

Внесеното от възложителя – В. Василев инвестиционно предложение за ползване на вода от р. Царацар за напояване на земеделски култури в землището на с. Иван Шишманово, общ. Завет, попада в обхвата на Приложение № 2 към чл. 93, ал. 1, т. 1 и т. 2 на Закона за опазване на околната среда /ЗООС/, т. 1 - Селско, горско и водно стопанство, буква в) - Мелиоративни дейности в селското стопанство, включително напояване и пресушаване на земи. В тази връзка и на основание чл. 93, ал. 1, т. 1 на ЗООС, ИП в неговата цялост подлежи на процедура за преценяване на необходимостта от извършване на оценка на въздействието върху околната среда /ОВОС/. Съгласно чл. 82, ал. 3 от Закона, когато за осъществяване на ИП трябва да се развият и други, свързани с основния предмет на оценка, спомагателни или поддържащи дейности, те също се включват в изискващата се оценка, независимо дали самостоятелно попадат в обхвата на приложения № 1 или 2 на Закона. Ако спомагателните или поддържащите дейности самостоятелно като ИП са предмет на ОВОС, всички оценки се съвместяват, като се провежда една обединена процедура.
Водовземането ще се извършва посредством мобилна помпа. За целите на напояването се предвижда тръбно-ролкова система и разпръсквач. Системата се полага върху земята - безизкопно. Поливането е сезонно, като в рамките на поливния сезон помпата се мести и последователно се поливат разположените в близост масиви. Съгласно направените предварителни проучвания, необходимото количество вода за напояване ще възлиза на около Q=10.3 л/с. Общото необходимо годишно количество вода за гравитачно напояване е 160 360 м3/год. В рамките на поливния сезон от 6 месеца (април-септември), средно дневното водно количество ще възлиза на 891 м3/ден.
Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
Възложителят е уведомен за действията, които трябва да предприеме, с писмо на РИОСВ – Русе с Изх. № АО-737-4/14.02.2025 г. Копие на писмото е изпратено до БАСЕЙНОВА ДИРЕКЦИЯ „ДУНАВСКИ РАЙОН“, ОБЩИНА ЗАВЕТ, КМЕТСТВО СЕЛО ИВАН ШИШМАНОВО. 
